Jens Edvard Thomle

Jens Edvard Thomle (1862–1945) var en norsk jurist og ekspedisjonssjef i Finansdepartementet.

Jens Edvard Thomle var sønn av høyesterettsassessor August Thomle og Catharina Kraft, bror av juristen Carl Sophus Thomle, og halvbror av statarkivar Erik Andreas Thomle. Han var elev ved Aars og Voss' skole, tok examen artium i 1879 og ble cand. jur. i 1886. I 1888 ble han ansatt i Finansdepartementet, hvor han i 1903 ble byråsjef. I 1910 ble han konstituert skattefogd i Bergen, og fikk fast utnevnelse året etter. Fra 1913 til 1916 var han konstituert skattefogd i Kristiania. Fra 1916 var han kontorsjef i ankenemnden for krigskonjunkturskatt, før han i 1918 ble ekspedisjonssjef i Finansdepartementet. Han gikk av i 1934.

Sammen med broren Carl Sophus Thomle og Paul I. Paulsen ga Thomle ut Almindelig norsk Lovsamling i 7 bind og 5 supplementbind (1905–1927). Han skrev også kommentarutgaver til enkeltlover. I 1931 ga han ut en stor samling oversettelser av tysk lyrikk fra 1600- og 1700-tallet.

Thomle var georgist og medlem av Henry George-laget.  Hovedoppgave i historie - Universitetet i Bergen, 1976
 Referanser 

Kategori:Norske jurister